《怀惭》
元代·方回

逃生何处可茅庵，城市山林总不堪。
人莫我知姑用六，今非昔比更缄三。
擘麟行酒海深浅，系雁传书天北南。
数月儿曹尽饥瘦，无能衰叟但怀惭。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。